Ο **Νικόλαος Κουρτίδης** ήταν Έλληνας εκδότης καρτ ποστάλ που δραστηριοποιήθηκε στην Αθήνα κατά το δεύτερο μισό της δεκαετίας του 1930.

Βιογραφικά στοιχεία
-------------------

Καρτ ποστάλ του Νικολάου Κουρτίδη με θέμα την Πρέβεζα,  
 το οποίο εκδόθηκε το 1936. Κάτω δεξιά το λογότυπό του.
Ελάχιστα στοιχεία είναι μέχρι σήμερα γνωστά για τον εκδότη Νικόλαο Κουρτίδη, ο οποίος είχε έδρα την Αθήνα, όπως προκύπτει από το λογότυπό του, το οποίο ανέφερε στα γαλλικά: ***Edition N. Courtides, Athènes*** και είχε διακριτικό τίτλο το: ***Nicourt - Athènes***.

Ο Κουρτίδης δραστηριοποιήθηκε στο δεύτερο μισό της δεκαετίας του 1930. Εξέδωσε περί τα χίλια ασπρόμαυρα καρτ ποστάλ με θέματα αποκλειστικά από την ελληνική περιφέρεια. Το γεγονός αυτό τον κατατάσσει στους μεγαλύτερους Έλληνες εκδότες ασπρόμαυρων καρτ ποστάλ. Παρόλο που έδρευε στην Αθήνα, μόνο δύο, από τα μέχρι σήμερα γνωστά καρτ ποστάλ που εξέδωσε, έχουν θέμα από την Αθήνα και απεικονίζουν την υποδοχή του βασιλιά Γεωργίου Β΄ πρό του Αγνώστου Στρατιώτη και των στήλων του Ολυμπίου Διός. Δεν είναι, δηλαδή, καθαρά Αθηναϊκό θέμα.

Τα καρτ ποστάλ του Κουρτίδη
---------------------------

Ένας από τους τύπους των πίσω όψεων  
των καρτ ποστάλ του Νικολάου Κουρτίδη.Το πρώτο λογότυπο του Ν. Κουρτίδη, περί το 1935.Το δεύτερο λογότυπο του Ν. Κουρτίδη, περί το 1936.Το τρίτο λογότυπο του Ν. Κουρτίδη, περί το 1936.Το τέταρτο λογότυπο του Ν. Κουρτίδη, περί το 1937.
Τα θέματα των καρτ ποστάλ του Κουρτίδη είναι κυρίως απόψεις από διάφορα μέρη της Ελλάδος, σε μια εποχή που η ασπρόμαυρη φωτογραφία είχε φτάσει στο απόγειό της. Τα τυπώματά του είναι πολύ καθαρά και προέρχονται από ωραίες φωτογραφικές απόψεις από το μεγαλύτερο μέρος της Ελληνικής περιφέρειας, εκτός της Μακεδονίας και Θράκης. Οι πόλεις που συμπεριλαμβάνονται στις εκδόσεις του εκτείνονται από το Πλωμάρι μέχρι την Κορώνη και από τη Σητεία μέχρι τα Γιάννενα.

Τα πρώτα καρτ ποστάλ του Κουρτίδη έκαναν την εμφάνισή τους στις αρχές του 1936 και η έκδοση ολοκληρώθηκε πριν τον πόλεμο του 1940. Είναι πιθανόν η εταιρεία να καταστράφηκε στη διάρκεια του Β΄ Παγκοσμίου Πολέμου και του Εμφυλίου που ακολούθησε.

Ο Κουρτίδης συνεργάστηκε με αρκετούς, κατά τόπους, μικρούς εκδότες και βιβλιοπώλες της Ελλάδας, μια τακτική που ήταν συνήθης την εποχή που δραστηριοποιήθηκε και η οποία συνέβαλε στην ευκολότερη και καλύτερη διάθεση των καρτ ποστάλ που εξέδωσε. Μεταξύ των συνεκδοτών του συγκαταλέγονταν οι: Αγγελόπουλος & Τερζόπουλος στα Ιωάννινα, Ιωάννης Αρσένης στην Ιθάκη, Ιωάννης Ζανγκλίφας & Υιοί στο Αίγιο, Αδελφοί Κ. Κάραλη στο Αλιβέρι, Ηράκλειος Κοντός στην Πρέβεζα, Δημήτριος Κουτσούνης στους Γαργαλιάνους, Σπυρίδων Φλαμιάτος στη Σάμη της Κεφαλονιάς, Λάμπρος Φράγκος στη Ναύπακτο και Αδελφοί Ν. Χριστοπούλου στο Ναύπλιο.

Μια πρώτη καταγραφή των καρτ ποστάλ που εξέδωσε ο Κουρτίδης δημοσιεύθηκε το 2004 από τον συλλέκτη Νίκο Δ. Καράμπελα. Σε αυτήν καταγράφηκε το ¼ περίπου από τα συνολικά καρτ ποστάλ που εξέδωσε ο Κουρτίδης. Κατάλογος των καρτ ποστάλ του Κουρτίδη υπάρχει και στη Βικιπαίδεια.

Τα περισσότερα καρτ ποστάλ του Κουρτίδη έχουν ομοιόμορφη πίσω όψη με το ***CARTE POSTALE*** στο πάνω κεντρικό μέρος της. Κάθετα, από κάτω προς τα πάνω, συνήθως, αναφέρεται η επωνυμία του εκδότη ***Edition "Nicourt" - Athènes*** σε μία γραμμή, και στη δεύτερη γραμμή ***Reproduction interdite***. Αυτή η επωνυμία φαίνεται να χρησιμοποιήθηκε στα πρώτα καρτ ποστάλ, που εκδόθηκαν το 1935 περίπου. Η επωνυμία του εκδότη εμφανίζεται κάπως διαφορετικά στα επόμενα χρόνια. Έτσι, το 1936 περίπου, γίνεται ***Edition N. Kourtides, Athènes*** και λίγο αργότερα ***Edition N. Courtides, Athènes*** για να καταλήξει, από το 1937 και μετά, να τυπώνεται ολόκληρο σε μία γραμμή ως: ***Edition Nicourt Athènes Reproduction interdite***.

Παραπομπές
----------

1. ↑  Καράμπελας 2004, σελ. 1283.
2. ↑  Καράμπελας 2004, σελ. 1284.
3. ↑  Καράμπελας 2004, σελ. 1283.
4. ↑  Καράμπελας 2004, σελίδες 1283-1284. Απεικόνιση του συγκεκριμένου καρτ ποστάλ, στο οπισθόφυλλο του περιοδικού *συλλογές* του Αργύρη Βουρνά, τχ. Μαΐου 2005.
5. ↑  Τύπος 2, κατά τον Καράμπελας 2004, σελ. 1284
6. ↑  Τύπος 1, κατά τον Καράμπελας 2004, σελ. 1284
7. ↑  Τύπος 2, κατά τον Καράμπελας 2004, σελ. 1284
8. ↑  Τύπος 3, κατά τον Καράμπελας 2004, σελ. 1284
9. ↑  Τύπος 1α, κατά τον Καράμπελας 2004, σελ. 1284
10. ↑  Καράμπελας 2004, σελίδες 1283-1288.
11. ↑  Βουρνάς 2004, σελ. 913 και Καράμπελας 2004, σελ. 1284.
12. ↑  Μολόχας 2008, σελίδες 22-23 και Καράμπελας 2004, σελ. 1284.
13. ↑  Καράμπελας 2004, σελίδες 1285-1288.

Βιβλιογραφία
------------

* Βουρνάς, Αργύρης (2004), «Τα πρώτα του Κουρτίδη», Περιοδικό *συλλογές* (Αθήνα) έτος 23, τχ. 236 (Αύγουστος-Σεπτέμβριος 2004): σελ. 913
* Καράμπελας, Νίκος Δ. (2004), «Νικόλαος Κουρτίδης - "Nicourt". Ο εκδότης καρτ-ποστάλ της ελληνικής περιφέρειας. Μία πρώτη προσπάθεια καταγραφής», Περιοδικό *συλλογές* (Αθήνα) έτος 23, τχ. 239 (Δεκέμβριος 2004): σελ. 1283-1288,
* Μολόχας, Νίκος (2008), *Καρτ ποστάλ Πάτρας των εκδοτών: Purger Co, Γ. Ελευθερουδάκη, Χιώτη, Adinolfi Umberto, Nicourt (Ν. Κουρτίδη), κλπ.*, Αθήνα, σελ. 36, ISBN 978 960 5320 30 0

Τα λογότυπα του Κουρτίδη
------------------------

Στην κάτω δεξιά γωνία της μπροστινής όψης των καρτ ποστάλ, ο Κουρτίδης χρησιμοποίησε τα ακόλουθα λογότυπα.  

Τα καρτ ποστάλ με αρίθμηση μέχρι περίπου το 250 φέρουν το πρώτο λογότυπο.  

Τα καρτ ποστάλ με αρίθμηση από περίπου το 250 μέχρι περίπου το 550 φέρουν το δεύτερο λογότυπο.  

Τα υπόλοιπα καρτ ποστάλ φέρουν το τρίτο λογότυπο.

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Λογότυπο: ***Nicourt***
 |
| Λογότυπο: ***Nicourt***
  |

|  |
| --- |
| Λογότυπο: ***Nicourt Athènes***
 |
| Λογότυπο: ***Nicourt Athènes***
  |

|  |
| --- |
| Λογότυπο: ***"Nicourt" Athènes***
 |
| Λογότυπο: ***"Nicourt" Athènes***
  |

 |

Στον χώρο τοποθέτησης του γραμματοσήμου, στην πάνω δεξιά γωνία της πίσω όψης των καρτ ποστάλ, ο Κουρτίδης χρησιμοποίησε τα ακόλουθα λογότυπα.

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Λογότυπο: ***"Nicourt"***
 |
| Λογότυπο: ***"Nicourt"***
  |

|  |
| --- |
| Λογότυπο: ***Nicourt***
 |
| Λογότυπο: ***Nicourt***
  |

|  |
| --- |
| Λογότυπο: ***Nicourt Athènes***
 |
| Λογότυπο: ***Nicourt Athènes***
  |

 |

Ακολουθούν μερικά από τα λογότυπα της πίσω όψης των καρτ ποστάλ που εξέδωσε ο Κουρτίδης σε συνεργασία με άλλους μικρο-εκδότες της Ελληνικής περιφέρειας.

|  |  |  |  |  |
| --- | --- | --- | --- | --- |
| 

|  |
| --- |
| Λογότυπο: ***Ηράκλειου Κοντού***, Πρέβεζα
 |
| Λογότυπο: ***Ηράκλειου Κοντού***, Πρέβεζα
  |

|  |
| --- |
| Λογότυπο: ***Λάμπρου Φράγκου***, Ναύπακτος
 |
| Λογότυπο: ***Λάμπρου Φράγκου***, Ναύπακτος
  |

 |


|  |  |  |  |
| --- | --- | --- | --- |
| 

| π • σ • ε
Έλληνες εκδότες καρτ ποστάλ |
| --- |
|  |
| 
* Γ.Ν. Αλεξάκης
* Ασπιώτης
* Ελευθερουδάκης
* Ν. Κουρτἰδης (Nicourt)
* Πάλλης
* Σπίγγος
* Στουρνάρας
* Φέξης
 |

 |